दावा किया जा रहा है कि इसमें व्हाइट हाउस के काम करने के तरीकों और ट्रंप के कार्यकाल में फैसले लेने की प्रक्रिया की जानकारी है. वॉशिंगटन पोस्ट ने मंगलवार को एक रिपोर्ट प्रकाशित की थी, जिसके साथ किताब के कुछ अंश भी छापे थे. व्हाइट हाउस की प्रेस सचिव सारा सैंडर्स ने कहा, ‘यह किताब कुछ और नहीं बल्कि गढ़ी हुई कहानियां हैं, जिनमें से कई असंतुष्ट पूर्व कर्मचारियों की ओर से कही गई हैं ताकि राष्ट्रपति की छवि को खराब दिखाया जा सके.’ अमेरिका के शीर्ष पत्रकारों में शामिल वुडवर्ड ‘द वॉशिंगटन पोस्ट’ में एसोसिएट एडिटर हैं.